Prof. dr Predrag Ilić je rođen 29. septembra 1979. godine. Diplomirao je ekologiju i zaštitu životne sredine (1998. godine), magistrirao (2005) i doktorirao (2009) u oblasti inženjerstva zaštite životne sredine (Univerzitet u Novom Sadu, Srbija).

Trenutno je zaposlen kao direktor JNU Instituta za zaštitu i ekologiju Republike Srpske, Banja Luka. Izabran je u zvanje naučni savjetnik iz ekologije i zaštite životne sredine. Ima 17 godina iskustva u oblasti zaštite životne sredine, radeći kao stručni saradnik (2004-2005), rukovodilac zavoda za ekologiju (2004-2007), izvršni direktor Instituta (2006-2007) i direktor Instituta (2007 - danas).

Angažovan je kao redovni profesor iz uže naučne oblasti zaštita životne sredine na Panevropskom univerzitetu Apeiron (predmeti: Analiza, kontrola i zaštita vazduha, Osnove zaštite životne sredine i Socijalna ekologija).

Ima veliko iskustvo u oblasti zaštite životne sredine, otpadnih voda, hemikalija, upravljanja otpadom, zaštite vazduha itd. Do sada je njegovo radno iskustvo bilo fokusirano na različite oblasti interesovanja. Objavio je više od 150 naučnih i stručnih radova i tri knjige od kojih je 17 na Clarivate listi (7 sa IF preko 3), sa 414 citata i h-indeksom 10 (20.5.2021).